2.2.2005 Den Europæiske Unions Tidende L 293 RÅDETS FORORDNING (EF) Nr. 173/2005 af 24. januar 2005 om ændring af forordning (EF) nr. 1260/1999 om vedtagelse af generelle bestemmelser for strukturfondene, hvad angår forlængelse af Peace-programmets varighed og tildeling af nye forpligtelsesbevillinger RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 161, under henvisning til forslag fra Kommissionen, under henvisning til samstemmende udtalelse fra Europa-Parla- mentet (]), under henvisning til udtalelse fra Det Europæiske Økonomiske og Sociale Udvalg (?), under henvisning til udtalelse fra Regionsudvalget, og ud fra følgende betragtninger: (1) I medfør af artikel 7, stk. 4, i Rådets forordning (EF) nr. 1260/1999 af 21. juni 1999 om generelle bestemmelser for strukturfondene (?) iværksættes der under mål 1 et program til støtte for fredsprocessen i Nordirland (Peace) for en indledende periode på fire år, fra 2000 til 2004, til fordel for Nordirland og grænseområderne i Irland. (2) > På Det Europæiske Råds møde i Bruxelles den 17. og 18. juni 2004 blev Kommissionen opfordret til at undersøge mulighederne for at samordne foranstaltningerne under Peace-programmet og Den Internationale Fond for Irland med de foranstaltninger under andre strukturfondspro- grammer, som afsluttes i 2006, herunder for så vidt angår de finansielle konsekvenser. (3) — Konsolideringen af fredsprocessen i Nordirland, hvortil der med Peace-programmet indtil nu er ydet et originalt og vigtigt bidrag, kræver fortsat finansiel EF-støtte til de berørte regioner og forlængelse af Peace-programmet for yderligere to år. (4) — Forordning (EF) nr. 1260/1999 bør derfor ændres, således at Peace-programmets varighed forlænges med to år og dermed bliver sammenfaldende med program- meringsperioden for strukturfondene — UDSTEDT FØLGENDE FORORDNING: Artikel 1 Forordning (EF) nr. 1260/1999 ændres således: 1) Artikel 7, stk. 4, første afsnit, affattes således: »4. —Under mål 1 udarbejdes der for årene 2000-2006 et Peace-program til støtte for fredsprocessen i Nordirland, til fordel for Nordirland og grænseområderne i Irland.« 2) Bilag I erstattes af teksten i bilaget til nærværende forord- ning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. januar 2005. (?) Samstemmende udtalelse af 11.1.2005 (endnu ikke offentliggjort i EUT). (2) Udtalelse af 16.12.2004 (endnu ikke offentliggjort i EUT). (?) EFT L 161 af 26.6.1999, s. 1. Senest ændret ved forordning (EF) nr. 1105/2003 (EUT L 158 af 27.6.2003, s. 3). På Rådets vegne F. BODEN Formand